Pe de altă parte, liberalul a confirmat la Digi24 că Partidul Mișcarea Populară este exclus de la discuțiile pentru formarea unei alianțe de dreapta. El spune că cei din PMP nu sunt doriți deocamdată la discuții chiar de către foștii lor colegi din PDL.

„Nu există nicio legătură între Traian Băsescu şi decizia mea. Dimpotrivă, odată cu rezultatul alegerilor europarlamentare şi constituirea acestui parteneriat PDL şi PNL, în opinia mea, carierea politică a lui Traian Băsescu a luat sfârşit chiar înainte de sfârșitul mandatului său. Nu numai că nu e inspiratorul acestei coaliţii, dar e o coaliție care practic îl exclude. El rămâne liderul unui partid de 6%, partid cu care deocamdată nimeni, în orice caz PDL, foștii lor colegi, nu dorește să discute sub o formă sau alta”, a afirmat Crin Antonescu.